open-index/open-wikipedia-markdown huggingface dataset:
Frithjof Vang

**Frithjof Kalle Vang** ()
var ein norsk forfattar og lyrikar.

Frithjof Vang debuterte på Ansgar forlag i 1975 med novellesamlinga *Forspill*, etter å ha gitt ut kortare tekstar i magasin og dagspresse. Forfatterskapet omfattar i alt 23 bøker, og han skreiv både lyrikk, novellesamlingar og romanar. Den andre romanen hans, *Utkantliv*, handlar om menneske i fråflyttingsområdet Utvik. Ivan Kristoffersen omtala romanen som «et forsvar for menneskene i Utvik kontra de stressede, rastløse, misfornøyde forbrukere på tettstedene og i byen».

Frithjof Vang skreiv på bokmål og dialekt.

Frithjof Vang blei utnemnt til æresmedlem i Nordnorsk forfattarlag i 2001.

## Verk

### Noveller og tekstsamlingar
**Forspill - Noveller*. Ansgar Forlag, Oslo 1975 - noveller (bokmål) nb.no
**Utkantliv - bilder fra en nord-norsk fjordbygd*. Gyldendal Norsk Forlag, Oslo 1977 &ndash; tekstar (bokmål) nb.no
**Stoppesteder. Noveller og tekster.* Davvi Media, Karasjok 1988 &ndash; noveller og tekstar (bokmål) nb.no
**I avholla - dagligliv i utbygda.* Metteide Forlag 2005 &ndash; tekstar (dialekt)
**I underskogen. Noveller og tekster*. Arktisk Forlag, Tromsø 2006 &ndash; noveller og tekstar (bokmål)

### Lyrikk
**Leni - og andre dikt*. Tiden Norsk Forlag 1981 - dikt (bokmål) nb.no
**Alle mine tider. Lyrisk reise på Nordkalotten*. Nordkalott-Forlaget og Frithjof Vang 1991 &ndash; dikt (bokmål) nb.no
**Pelle Pynte med Sangen om Harstad og pyntelig poesi.* Eige Forlag, Harstad 1994 &ndash; dikt (dialekt) nb.no
**Raptus*. Orkana Forlag, Stamsund 1996 &ndash; dikt (dialekt) nb.no
**Heimanna med viser og dikt til øyenme i Ibestad.* Eige Forlag 1998  &ndash; dikt (dialekt) nb.no
**Go'boka - til åpninga av tunnelen mellom øyene i Ibestad*. Metteie Forlag 2000 - dikt (dialekt) nb.no
**Galleri Alfabet. Billeda ifrå bygda.* Mitteie Forlag 2001 &ndash; dikt (dialekt) nb.no
**Vekselbruk. Diktsamling.* Metteie Forlag 2002 &ndash; dikt (bokmål) nb.no
**Små-teng. Nye raptus.* Metteie Forlag 2004 &ndash; dikt (dialekt) nb.no
**Apetiti* . Metteie Forlag 2004 &ndash; dikt (dialekt) nb.no

### Romanar
**Villa Otium.* Ansgar Forlag, Oslo 1976 &ndash; roman (bokmål) nb.no
**Øyer i havet* &ndash; . Ansgaqr Forlag, Oslo 1979 - roman (bokmål) nb.no
**Sommeren 1943 - roman om kjærligheten mellom en norsk kvinne og en tysk soldat under okkupasjonen i Norge.* Nye Atheneum, Oslo 1989 &ndash; roman (bokmål) nb.no

### Barnebøker
**Åse Iselin. I landet Akkedeia.* Teikningar: Ann Sissel Røthe. Nordkalott-Forlaget, Stonglandseiedet 1988 &ndash; viser og vers (dialekt) nb.no
**ABC - rim for barn.* Gitt ut i samarbeid med A/S Harstad Tidende, Harstad 1992 - barnerim (bokmål) nb.no
**Alfa Beta og Dyr i Arken. ABC-barnerim.* Metteie Forlag 2001 &ndash; dikt (bokmål, dialekt) nb.no
**Per-Ola Likkjemann og andre barnerim.* Metteie Forlag (2001) &ndash; barnerim (bokmål, dialekt) nb.no
**Troll-kalas og ABC-barnerim*. Metteie Forlag 2002- barnerim (dialekt) nb.no

## Referansar
Synnøve Finden

**Synnøve Larsdotter Finden** () var ei bondejente frå den veglause garden Finden, ved Finnafjorden i Vik i Sogn som studerte ysting og starta eigen ostefabrikk i hovudstaden. 

## Bakgrunn
Synnøve Finden var den åttande av ti sysken. Foreldra var Lars Johnsen (1841–1923) og Brita Johnsdatter (1845–1929). 17 år gammal reiste ho til Stavanger på meieriskule. Som nyutdanna meierske hadde ho jobbar i Drammen, Stange og Kristiania, der ho vart verande. 

Finden var sterkt religiøs og vart medlem av Menigheten Møllergaten 38, som høyrde til De frie venner og stod pinserørsla nær. Her vart ho i 1924 kjend med enkja Pernille Holmen (1889-1961). Dei to kvinnene flytta saman og fekk eit livslangt samliv og forretningssamarbeid. Pernille hadde dottera Evy, så dei var tre i huslyden.

## Synnøve Finden Ostefabrikk
Finden ynskte å starta eigen osteproduksjon. Saman med Pernille Holmen begynte ho å kjøpa ostemasse og laga pultost. I 1928 starta dei to Synnøve Finden Ostefabrikk på Vålerenga i Oslo. Synnøve hadde ideane og kunnskapen, og Pernille administrerte. Etter eit års tid lausna salet, og i 1929 kunne dei kjøpa T-Ford, samt tilsette sjåfør, syklist og fleire kvinner til ostepakkinga. Synnøve Finden kontrollerte arbeidet i fabrikken, utvikla produksjonsmetodane og eksperimenterte seg fram til ein smelteost. Verksemda blomstra: I 1937 køyrde seks varebilar rundt på Austlandet og leverte ost.

## Kristeleg fabrikkfellesskap
Berre kristne, landsens jenter fekk arbeid på fabrikken. Dei budde i leigegarden hjå Synnøve Finden og Pernille Holmen og åt alle måltid hjå dei. Lønna var låg, men husvære og mat var gratis. Dei tilsette reiste ofte på tur i helgene, til hytta på Hedemarken eller til bedehus rundt om på Austlandet. Fabrikken hadde både predikant, kor og musikantar, og verksemda gav store summar til misjonen.

## Krig og nedgangstider
Under og like etter andre verdskrigen var det vanskeleg å få tak i ostemasse, og verksemda stoppa nesten heilt opp. Fabrikken og driftsmåtane vart umoderne, og Finden og Holmen var slitne og sjuke. Evy og ektemannen Josef Dahl overtok verksemda. 

Synnøve Finden døydde i 1957 som ei velhalden dame. Alt ho åtte testamenterte ho til Pernille Holmen og etterkommarane hennar. Soga seier at Synnøve berre hadde tre korte turar heim att til Finden. Men til jul sende ho alltid heim pakkar med ost.

## Kjelder
*''Synnøve Finden - bondejenta som vart gründer i hovudstaden'', Kvinnestemmer frå Sogn og Fjordane 
*Historien om kvinnen Synnøve Finden, Synnøve Finden AS 
*Synnøve Finden, Lokalhistoriewiki
*Balvoll, Gudmund. Synnøve Finden, Norsk Biografisk Leksikon
*NRKs Fylkesleksikon om Finden
Kristina Skryppen

**Kristina Skryppen** (fødd om lag år 1600) var ei norsk kvinne som i 1663 vedgjekk  å ha vore på heksesabbat på Hornelen. Dette førte til at ho vart brend på bålet saman med fire andre, mellom anna sonen Aksel.

## Hekseprosessar
I heksetrua stod ei heks eller trollkvinne i samband med overnaturlege krefter og kunne føra vondt på folk og fe. I Europa starta hekseforfylgingane på 1200-talet. I Noreg fann desse hekseskuldingane  stad i perioden mellom 1560 og 1710. Ofte starta skuldingane med bagatellar, og hadde ingenting med trolldom eller mystiske fenomen å gjera. Det var gjerne fattige og vanskelegstilte som vart skulda for trolldom. 65 menneske vart tiltala for trolldom og brende på bålet i Sogn og Fjordane. Mange av hekseprosessane var i Nordfjord, og Gloppen åleine hadde sju.

## Trolldomssak på Gimmestad
Kristina Skryppen var dotter av Lars Treita, og gift med Nils Skryppen. I tingboka for Gimmestad, Gloppen, kan vi lesa om trolldomssaka mot Skryppen. Systera Kari hadde skulda Kristina og sonen hennar, Aksel, for trolldom. Det blir hevda at ho hadde samband med djevelen, og at ho dreiv med trolldomskunstar.

## Krangel om jordleiga
Mannen til Kristina Skryppen hadde bygsla jord av ein kar som heitte Peder Anderson. Dei to krangla om kor mykje Nils skulle betala i jordleiga. Då Peder vart sjuk, vart det hevda at Kristina hadde skuld i dette. Kristina nekta fyrst at ho hadde gjort Peder vondt. Ho sa at det var ikkje mange kunster ho kunne, berre «lese i salt».

Futen forhøyrde Kristina, og presten formana at ho skulle fortelja sanninga. Då fortalde Kristina at ei trollkvinne hadde kome til Skryppen og bede om hjelp og almisser. Som takk skulle trollkvinna læra Kristina trolldomskunstar. Kvinna gav Kristina ein drikk, noko som endra veremåten til Kristina. Djevelen kom til henne som ein flygande fugl. Han lova å hjelpa henne til godt og vondt. Når ho skulle til Hornelen, fekk ho eit kje å fly på. Kristina og fire av hennar næraste vart dømde til å bli brende på bålet.

## Kjelder

*Kleppa, Hermund. 2003/2012. Heksemonumentet på Anda. Frå Kulturhistorisk Leksikon
*Sandal, Per. 1978. Soga om Gloppen og Breim.
*NRK Sogn og Fjordane Fylkesleksikon: Heksene på Vora.
*Tingbok frå Gimmestad.
Grønland i Drammen

**Grønland** er ei gate og eit område i Drammen i Buskerud fylke, attmed Øvre Sund Bru og austover på Strømsøsida (sørsida) av Drammenselva. Mellom anna ligg kulturhuset Union Scene, Drammensbiblioteket (Drammen kommunes folkebibliotek) og somme av avdelingane til Høgskolen i Søraust-Noreg (Campus Drammen)  her.

Gangbrua «Ypsilon» over Drammenselva, som har vorte eit særkjenne for Drammen på grunn av utforminga, gjev samband mellom Grønland på Strømsøsida og byparken på Bragernessida (nordsida). Namnet på brua har bakgrunn i at ho ovanfrå ser ut som ein Y (gresk: *ypsilon*) ved å dele seg i to armar på Bragernessida.
Strømsø

**Strømsø** er det eine av dei to opphavlege byområda i Drammen, det andre er Bragernes. Strømsø ligg på sørsida av Drammenselva og er ein part den administrative bydelen Strømsø/Danvik, medan Bragernes ligg på nordsida av elva. Opphavleg var Strømsø og Bragernes kvar sine byar.

Drammen stasjon ligg på Strømsø, og her finst òg Marienlyst stadion, som er byens fotballstadion, symjehallen og friluftsanlegget Drammensbadet, Drammens Museum og den vidaregåande skulen, forretnings- og kontorbygg, industri- og bustadsområde. Tidlegare var Strømsø industri- og industriarbeidarområdet i Drammen, men mesteparten av den gamle industriverksemda er lagd ned.
Leonid Sjtsjerbakov

**Leonid Mikhailovitsj Sjtsjerbakov** (russisk: Леонид Михайлович Щербаков), (), er ein sovjetisk tidlegare friidrettsutøvar. Han vart europameister i tresteghopp både i 1950 og 1954, medan han i 1952 tok sølvmedaljen i dei olympiske sommarleikane. Den 178 cm høge og 73 kg tunge Sjtsjerbakov var medlem av Dynamo Moskva. 

## Aktiv
Sjtsjerbakov vart nummer to i tresteg i den sovjetiske friidretts-meisterskapen 1948. Året etter vann han tresteg-tevlinga i den nasjonale meisterskapen, men måtte i 1950 sjå seg slått av Boris Sambrimborz. Frå 1951 til 1956 vann Sjtsjerbakov seks meistertitlar på rad, i 1957 vart han på ny nummer to, den gongen overgått av Oleg Rjakovskij.

Under friidretts-EM i Brussel 1950 vann Sjtsjerbalov ein suveren siger i tresteg-gropa. Han presterte 15,39 meter og slo nestemann, finske Valdemar Rautio med over 40 centimeter. To år seinare, under dei olympiske leikane i Helsingfors tok Sjtsjerbakov sølvmedaljen etter å ha flytta europarekorden sin med 28 cm,
til sterke 15,98 meter, men brasilianaren Adhemar da Silva vart olympisk meister etter å ha forbetra verdsrekorden to gongar i finalen, fyrst til 16,12 meter og så til 16,22 m.

Den 19. juli 1953 i Moskva sette Sjtsjerbakov verdsrekord i tresteghopp med 16,23 meter, ein centimeter over den gamle. I friidretts-EM 1954 i Bern forsvarte han europameister-tittelen på suverent vis. Med 15,90 meter låg han langt føre sølvvinnaren, svensken Roger Norman, som fekk notert  15,17 m i sluttprotokollen.

I mars 1955 tok Ferreira tilbake verdsrekorden med eit hopp på 16,56 meter. Sjtsjerbakov forbetra sin personlege rekord til 16,46 m under eit stemne den 4. juli 1956, hans tiande sovjetrekord og sjuande europarekord. Under sommar-OL i Melbourne i 1956 hoppa han 15,80 meter og vart nummer seks, Ferreira vann då sitt andre OL-gull.

Etter han la opp som aktiv, arbeidde Sjtsjerbakov som trenar. Mellom anna trena han kubanaren Pedro Pérez, ein ung kar som i 1971 sette verdsrekord i tresteg med 17,40 m.

### Medaljar og plasseringar i internasjonale meisterskap
*EM 1950 i Brussel: Gullmedalje – 15,39 m, framom Valdemar Rautio (14,96 m)
*OL 1952 i Helsingfors: Sølvmedalje – 15,80 m, bakom Adhemar da Silva (16,22 m)
*EM 1954 i Bern: Gullmedalje - 15,90 m, framom Roger Norman (15,17 m)
*OL 1956 i Melbourne: Nr 6 – 15,80 m

## Kjelder
*sports-reference
Saraqib

**Saraqib** (arabisk سراقب, òg skrive **Saraqeb**) er ein by nordvest i Syria, som administrativt høyrer til Idlib guvernement, aust for Idlib. Han ligg 370 meter over havet. Den antikke staden Ebla ligg fem kilometer sør for byen. Av stader i nærleiken finn ein Mardikh og Maar Dibsah i sør, Trunbah og al-Nayrab i vest, Sarmin i nordvest, Taftanaz i nord, Talhiyah i nordaust, Tell Touqan i aust og Kafr Amim i søraust.

I følgje Syrisk statistisk sentralbyrå (CBS), hadde Saraqib eit folketal på 32&nbsp;495 i 2004. Han er det administrative senteret og den største staden i Saraqib *[[nahiyah]]* («underdistrikt») som består av 24 stader med eit samla folketal på 88&nbsp;076 i 2004. Innbyggjarane er hovudsakleg sunnimuslimar.

## Historie
Eit stort samfunn av nawarar slo seg ned i  Saraqib i Den osmanske tida. I lag med Khan Shaykhun og Ma'arat al-Numan var Saraqib kjend for dei fine broderia på svarte bomullsklede. 

### Syrisk opprør
Innbyggjarane i Saraqib deltok i den syriske borgarkrigen mot styret til Bashar al-Assad sidan minst april 2011. I følgje Syrisk observatorium for menneskerettar arresterte syriske tryggingsstyrkar over 200 menneske, som ein trudde var aktivistar mot regjeringa, etter at dei inntok byen den 11. august 2011. Slaget ved Saraqib fann stad 24.-27. mars 2012, då styresmaktene fekk kontroll over byen igjen. Minst 25 personar mista livet gi bombinga som følgde. Den 2. november 2012 var byen kontrollert av Den frie syriske armeen igjen. Staden er viktig som eit strategisk punkt på vegen mellom Aleppo og Damaskus og mellom Aleppo og Latakia.

## Idrett
Den lokale fotballklubben vert kalla Saraqeb Sporting Club, grunnlagd i 1980. Klubben spelar i syrisk andredivisjon. 

## Kjelder

**Denne artikkelen bygger på «[[:en:Saraqib|Saraqib]]» frå ,  den 13. juni 2014.* 
*** oppgav desse kjeldene:*
*
*
*
*
*
Taftanaz

**Taftanaz** (arabisk تفتناز, òg skrive **Teftanaz**) er ein by nordvest i Syria i Idlib guvernement, 17 kilometer nordaust for Idlib. Av stader i nærleiken finn ein Ta'um og Binnish i sørvest, Maarrat Misrin i vest, Zardana i nordvest, Maarrat al-Ikhwan i nordaust og Bawabiyah i aust. Taftanaz er hovudsakleg ein jordbruksby og består av betongbygningar. Han er omgjeve av kveiteåkrar.

I følgje Statistisk sentralbyrå i Syria (CBS), hadde Taftanaz eit folketal på 8&nbsp;540 i 2004. Byen er òg det administrative senteret i Taftanaz *[[nahiyah]]* som består av fem landsbyar med eit samla folketal på 24&nbsp;145. Innbyggjarane er hovudsakleg sunnimuslimar.

## Historie
Namnet «Taftanaz» er verken arabisk eller tyrkisk. I staden har namnet truleg hettittisk opphav. Taftanaz vart nemnt i ein inskripsjon i Karnak-tempelet som ein av stadane som vart erobra av Thutmose III under det 18. dynastiet i Egypt på 1400-talet fvt.

### Den syriske borgarkrigen
Innbyggjarane i Taftanaz deltok i fleire demonstrasjonar mot den syriske regjeringa frå april 2011 og frametter, i starten av den syriske borgarkrigen. Mellom den første demonstrasjonen i april 2011 og april 2012, raida tryggingsstyrkar byen fire gonger. I oktober 2011 førte kampar mellom den syriske hæren og lokale opprørarar til at fem menneske mista livet i Taftanaz. Den 21. mars 2012 førte harde kampar mellom hæren og opprørarane til at opprørarane vart tvinga ut av Taftanaz.

Den 3. april 2012 bomba den syriske hæren Taftanaz før dei sette i gang eit tre dagar langt åtak mot byen. Minst 62 menneske skal ha mista livet og i juni hadde to tredjedelar av innbyggjarane flykta frå byen. Andre kjelder skreiv at 56 innbyggjarar mista livet og at 60 % av innbyggjarane hadde flykta, hovudsakleg nordover til Tyrkia. Sjølv om innbyggjarane hevda at det var få opprørarar i byen, var opprørarar frå det generelle området ansvarlege for fleire åtak der ni stridsvogner vart øydelagde og fleire soldatar mista livet.

## Kjelder


**Denne artikkelen bygger på «[[:en:Taftanaz|Taftanaz]]» frå ,  den 13. juni 2014.* 
*** oppgav desse kjeldene:*
*
*
Buktafestivalen

**Buktafestivalen** er ein musikkfestival som blir arrangert i Telegrafbukta i Tromsø. Festivalen vart skipa i juli 2004 og har vore arangert årleg sidan då.

## Kjelder

**Denne artikkelen bygger på «[[:nb:Buktafestivalen|Buktafestivalen]]» frå ,  den 14. juni 2014.*  


## Bakgrunnsstoff
*
Nabil Bentaleb

**Nabil Bentaleb** (fødd 24. november 1994 i Lille) er ein franskfødd algerisk fotballspelar som har spela midtbane for den engelske klubben Tottenham Hotspur. Han debuterte for det algeriske landslaget den 5. mars 2014.

## Bakgrunnsstoff
*Tottenham Hotspur Profile
*France Profile
*Soccerbase.com
Philippe Gilbert

**Philippe Gilbert** () er ein belgisk syklist for det amerikanske sykkellaget BMC Racing Team, frå 2012. 

I 2009 vann han en etappar i Giro d'Italia. I 2011 vann han en etappar i Tour de France.

## Kjelder

**Denne artikkelen bygger på «[[:en:Philippe Gilbert|Philippe Gilbert]]» frå ,  den 14. juni 2014.*
Monster energy

**Monster Energy** er ei gruppe amerikanske energidrikkar som er distribuert og marknadsført av Hansen Natural. Drikka vart lansert i 2002 og kom til Noreg i 2010 med dei første smakane original og ripper.

Monster Energy er sterkt inne som sponsorar på idrettsarrangement og av individuelle idrettsutøvarar, som Greg Lutzka, Sam Hill, Robby Gordon, Valentino Rossi og Ken Block.

## Ingrediensar

Ingrediensane kan variere frå type til type, men kan også vere nokså like.
Her er ingrediensane til Regular Monster Energy:
*Kolsyrehalding vatn
*Sakkarose
*Glukosesirup
*Syrningsmiddel (sitronsyre)
*Aromaar
*Taruin (0,4%)
*Surheitsregulerandemiddel (natriumsitraar)
*Fargestoff (anthocyaniner E136)
*Panax ginsengrot ekstrakt (0,08%)
*Koffein (0,03%)
*Konserveringsmiddell (sorbinsyre, bensoesyre)
*Vitaminar (niacin (vit B3), B6, riboflavn (vit B2), B12)
*Salt
*D-glukuronolakton
*Inositol
*Guraranaføekstrakt (0,002%)
*Maltiodextrin

## Variantar
;Originale smakar
*Monster Energy – Regular
*Monster Energy – Lo-Carb
*Monster Energy – Khaos
*Monster Energy – Assault
*Monster Energy – Ripper
*Monster Energy – M-80
*Monster Energy – MIXXD (Sluttet produsering)
*Monster Energy – Rehab
*Monster Energy – Heavy Metal (Sluttet produsering)
*Monster Energy – Import
*Monster Energy – Import Light
*Monster Energy – Absolutely Zero
*Monster Energy - Zero Ultra
*Monster Energy - Ultra Blue
*Monster Energy - Cuba-Lima

;Dub Monsters
*Monster - DUB
*Monster - Mad Dog
*Monster - Baller´s Blend

;Rehab Monsters
*Monster Rehab - Tea Lemonade
*Monster Rehab - Green Tea
*Monster Rehab - Orangeade
*Monster Rehab - Protean
*Monster Rehab - Pink Lemonade
*Monster Rehab - Rojo Tea

;Java Monsters
*Java Monster – Originale
*Java Monster – Loca Moca
*Java Monster – Mean Bean
*Java Monster – Nut Up
*Java Monster – Kona Blend
*Java Monster – Lo-Ball
*Java Monster – Vanilla Light
*Java Monster – Russian
*Java Monster – Chai Hai
*Java Monster – Irish Blend
*Java Monster – Toffee
*Java Monster – Big Black (Sluttet produsering)

;Monster Hitman
*Monster Hitman – Originale
*Monster Hitman – LoBo
*Monster Hitman – Sniper

;Nitrous/ExtraStrength Monster 
*Nitrous Monster – Anti Gravity (Sluttet produsering)
*Nitrous Monster – Killer B (Sluttet produsering)
*Nitrous Monster – Super Dry (Sluttet produsering)
*ExtraStrength Monster – Anti Gravity
*ExtraStrength Monster – Killer B
*ExtraStrength Monster – Super Dry
*ExtraStrength Monster – Black Ice

;X-Presso Monster 
*X-Presso Monster – Hammer 
*X-Presso Monster – Midnite

;Muscle Monster
*Muscle Monster - Vanilla
*Muscle Monster - Chocolate
*Muscle Monster - Coffe

;Monster Cappuchino
*Monster Cappuchino

## Størrelsar
50ml – 89ml – 180ml – 236ml - 250ml – 285ml - 330ml – 355ml – 443ml - 473ml – 500ml – 550ml – 710ml – 750ml – 946ml

## Bakgrunnsstoff
*
Hilderaldo Bellini

**Hilderaldo Luiz Bellini** () var ein brasiliansk fotballspelar som vart verdsmeister i 1958 og 1962. I Brasil vert han rekna som ein av dei aller mest solide midtstopparane.

Bellini spelte for klubben Vasco da Gama åra 1952-61, deretter for São Paulo FC frå 1962 til 1967 og avslutta karrieren hos Atlético Paranaense. I 1958 var han kaptein på det brasilianske landslaget som vann den fyrste VM-tittelen for heimlandet. Fire år seinare vart han verdsmeister på ny, og han deltok også i fotball-VM 1966. Perioden 1957-66 spelte Bellini 51 landskampar for Brasil, utan å skåre eitt einaste landslagsmål.

Han vart heidra med ein statue ved inngangen til fotballstadion Maracanã, som viser han løfte eit trofé.

## Kjelder

**Denne artikkelen bygger på «[[:en:Hideraldo Bellini|Hideraldo Bellini]]» frå ,  den 14. juni 2014.*
Sponsor

Ein **sponsor** er ein person eller organisasjon som økonomisk eller på anna vis støttar ei forretning, ein kampanje, eit TV-program,  ein idrettsklubb eller liknande. «Sponsor» er eit låneord fra engelsk.

Ein sponsor er ofte eit firma som dekkjer økonomiske utgifter i samband med til dømes ei sportshending, for til gjengjeld å bli promotert og assosiert med denne hendingar. 

## Sjå òg
*Mesén

## Kjelder

**Denne artikkelen bygger på «[[:nb:Sponsor|Sponsor]]» frå ,  den 14. juni 2014.*
Basisk bergart

Ein **basisk bergart** er ein magmatisk bergart som er relativt fattige på silisium. Ofte blir grensa sett ved  52 % SiO2), men rik på jarn, magnesium og kalsium. Dei er tunge og mørke, til dømes gabbro og basalt. Magmatiske bergartar blir gjerne inndelt etter minkande SiO2-innhald i sure (meir enn 66 %), intermediære (66–52 %), basiske (52–45 %) og ultrabasiske (mindre enn 45 %).

## Kjelder
*Basiske bergartar. (14. februar 2009). I Store norske leksikon. Henta 13. februar 2014 frå http://snl.no/basiske_bergartar.
Marcus Paus

**Marcus Nicolay Paus** () er ein norsk komponist. Paus er ein av dei mest bestilte og framførte nolevande norske komponistane. Han har markert seg som representant for ein nyorientering mot tradisjon, tonalitet og melodikk, og verka hans har høsta strålande mottaking frå presse og publikum over store deler av verda.

﻿Paus har studert komposisjon ved Noregs musikkhøgskole (1998–2002) og ved Manhattan School of Music (2003–2005). Verklista hans omfattar kammermusikk, korverk, soloverk, konsertar, orkesterverk, operaer og ein symfoni, og dessutan verk for teater, film og fjernsyn. Paus er òg kjend for samarbeidet sitt med biletkunstnaren Christopher Rådlund, og har gjennom han vorte assosiert med kunstretninga retrogardisme. Han har òg vore kunstnerisk leiar for Oslo Operafestival.

Han er son av visesongaren Ole Paus og songarinna Anne-Karine Strøm.

## Verk i utval
### Orkesterverk
**Hate Songs* for mezzosopran & orkester (2013-14), tekst: Dorothy Parker
**Music for Orchestra* (2012)
**A Portrait of Zhou* (concertino for fløyte & orkester) (2012)
**Trippelkonsert* for fiolin, bratsj, cello & orkester (2011)
**Two Lyrical Pieces* (2007)
**Ave Mozart!* (2006)

### Korverk
**And Now Abide* (2012)
**The Stolen Child* (2009), tekst: W.B. Yeats
**Missa Concertante *(2008)
**Domen & elven *(2006)
**Sakte elsker tiden *våre liv* (2006), *tekst*: *Ole Paus

### Kammermusikk
**Strykekvartett no. 4 ‘Aske’* (2013)
**Sonate for cello & klaver* (2009)
**Strykekvartett no. 3* (2006)
**Trio for klarinet, fiolin & klaver* (2006)
**Lasuliansko Horo for fiolin & klaver* (2004)

### Soloverk
**Trauermusik* for solo cello (2012)
**4 Memento Mori* for solo klaver (2012)
**The Ladies on the Bridge* for solo fiolin (2010)

### Operaer
**Eli Sjursdotter* (2013-14), libretto: Ola Jonsmoen
**Læreren som ikke ble *(2013), libretto: Læreren som ikke ble
* *Askeladden – Påls versjon* (2010-11), libretto: Ole Paus
**Heksene *(2007-08), libretto: Ole Paus

### Filmmusikk
**[[UMEÅ4ever]] *(2011), regi: Geir Greni
**[[Upperdog]]* (2009), regi: Sara Johnsen

## Utgjevingar
* *Trio for Clarinet, Violin & Piano* på Zodiac Trioens album *Zodiac Trio* (Emeritus 2007)
* *Vigils* & *Ave Maria* på Uranienborg Vokalensembles album  (Green China Records 2007)
* *Upperdog* (filmmusikk) (MTG Classic 2009)
* *The Stolen Child* på Ensemble 96s album *Kind* (2L 2010)
* *UMEÅ4eve*r (filmmusikk) (MTG 2011)
* *The Ladies on the Bridge* på albumet* Nine Solos for Nine Violinists* (Aurora 2012)
* *The Ladies on the Bridge* på Henning Kraggeruds album *Munch Suite* (Simax 2013)
* *Trauermusik*, *4 Memento Mori* & *Sonata for Cello & Piano* på Johannes Martens og Joachim Kwetzinskys album *Marcus Paus* (Aurora 2013)

## Referansar


## Bakgrunnsstoff
*
Si det, si det

**«Si det, si det»** er ein song frå 1985, skriven og framført av Silje Nergaard.
## Eurovision
### Melodi Grand Prix 1985
«Si det, si det» deltok i Melodi Grand Prix 1985, den norske uttakinga til Eurovision Song Contest 1985 i Göteborg i Sverige. Songen vart framført på norsk av Silje Nergaard, og enda på åttandeplass med 36 poeng.

## Fotnotar
Månen tur-retur

**«Månen tur-retur»** er ein song av Jens Book-Jenssen frå 1960.

## Eurovision
### Melodi Grand Prix 1960
«Månen tur-retur» deltok i Melodi Grand Prix 1960, den norske uttakinga til Eurovision Song Contest 1960 i London i Storbritannia. Songen vart framført på norsk av Jens Book-Jenssen i semifinalen, og enda på ellevteplass med 17 poeng. Bidraget er det fyrste som vart framført i Melodi Grand Prix, og det fyrste bidraget på norsk.

## Fotnotar
Et sommereventyr

**«Et sommereventyr»** er ein song av Nora Brockstedt, gjeven ut i 1960. Melodi og tekst vart skriven av Arne Larsen.

## Eurovision
### Melodi Grand Prix 1960
«Et sommereventyr» deltok i Melodi Grand Prix 1960, den norske uttakinga til Eurovision Song Contest 1960 i London i Storbritannia. Songen vart framført på norsk av Inger Jacobsen i semifinalen, og enda på tredjeplass med 32 poeng. I finalen vart songen framført på norsk av Elisabeth Grannemann, og enda på fjerdeplass med 74 poeng.

Det var Nora Brockstedt som spelte songen inn på singlen Karusell KM-16. Det finst inga versjonar på plate med Inger Jacobsen eller Elisabeth Granneman.

## Fotnotar
Cristian Gamboa

**Cristian Esteban Gamboa Luna** () er ein costarikansk fotballspelar som har spela for Rosenborg. Han spelar vanlegvis høgreback, men kan også spele venstreback. I Fredrikstad blei han også brukt som ving.

Gamboa har tidlegare spelt for Municipal Liberia, CS Herediano, Fredrikstad og FC København. Han kom som «Folkets spelar» til Fredrikstad i 2010.

Gamboa fekk sin landslagsdebut borte mot Argentina i ein treningskamp i januar 2010. Han har scora eit mål for landslaget, i ein VM-kvalifiseringskamp føre VM i 2014, mot Guyana 16. oktober 2012

## Referansar
Gylmar dos Santos Neves

**Gylmar dos Santos Neves** () var ein brasiliansk fotballspelar som i tida frå 1956 til 1969 vakta målet i 94 landskampar for det brasilianske fotballandslaget, og som jamnast vert rekna som landets fremste målvakt gjennom tidene. Gilmar vart verdsmeister med for Brasil i 1958 og 1962. Han deltok også i fotball-VM i England i 1966.

Gilmar var frå byen Santos og spelte for den lokale klubben Jabaquara frå 1946 til 1951. Han vart då overført til storklubben Corinthians. Med Corinthians vart han delstatsmeister i 1951, 1952 og 1954. Etter ti år i Cortinthians spelte han frå 1961 på FC Santos saman med mellom andre Pelé. Med Santos vart han femfaldig delstatsmeister i São-Paulo; 1962, 1964, 1965, 1967 og 1968, samt fire gongar brasiliansk meister; 1962, 1963, 1964 og 1965. I 1962 og 1963 vann Santos og Gilmar også Copa Libertadores.

## Kjelder

**Denne artikkelen bygger på «[[:sv:Gilmar|Gilmar]]» frå ,  den 15. juni 2014.*
Djalma Santos

**Dejalma Pereira Dias dos Santos** () var ein brasiliansk fotballspelar som vart verdsmeister med det brasilianske landslaget både i 1958 og 1962. Han deltok også i VM i 1954 og VM i 1966. Mellom 1952 og 1968 spelte han 98 landskampar og skåra tre landslagsmål.

Djalma Santos, som var frå Sao Paulo, spelte for Portuguesa frå 1948 til 1959. Sidan spelte han i ni år for Palmeiras, før han avslutta med Atlético Paranaense, 1968-70. Med Palmeiras vart han brasiliansk meister i 1960 og 1967.

Han døydde i Uberaba i Minas Gerais-provinsen.

## Kjelder

**Denne artikkelen bygger på «[[:da:Djalma Santos|Djalma Santos]]» frå ,  den 15. juni 2014.*
Baddeleyitt

**Baddeleyitt** er eit naturleg hendande zirkoniumoksid med symbolet ZrO2. Mineralet er kalla opp etter J. Baddeley. 

Mineralet opptrer i små mengder i larvikittar i Oslofeltet og i ilmenittmalm i Egersundsfeltet.

## Kjelder
*Baddeleyitt. (14. februar 2009). I Store norske leksikon. Henta 13. februar 2014 frå http://snl.no/baddeleyitt.

## Bakgrunnsstoff
*Minweb 
*Bill Cordura, University of Wisconsin
Barkevikitt

**Barkevikitt**, eit svart, alkalihaldig amfibolmineral, som har fått namn etter Barkevik ved Langesundsfjorden. Det vart først skildra av Waldemar Christofer Brøgger i 1887. I nyare nomenklatur er namnet gått ut av bruk. Det har aldri vore eit kjemisk veldefinert mineral og svarar nærast til ein jernrik pargasittisk hornblende eller ferro-hornblende.

## Kjelder
*Barkevikitt. (14. februar 2009). I Store norske leksikon. Henta 13. februar 2014 frå http://snl.no/barkevikitt.
Nílton Santos

**Nílton Reis dos Santos** () var ein brasiliansk fotballspelar som i alle sine år som aktiv spelte for klubben Botafogo i heimbyen Rio de Janeiro. Han vart verdsmeister for Brasil i 1958 og 1962. 

Venstrebacken Santos debuterte på Botafogo då han var 15 år gammal og spelte sin siste kamp då han var 51 år. Gjennom dei 36 åra han var aktiv spelte han 1004 kampar for klubben, og vann ein brasiliansk meistertittel; 1968.

Mellom 1945 og 1968 spelte Santos 75 landskampar for Brasil og skåra tre landslagsmål. Han deltok i alle fire versdmeisterskapane i tida 1950 til 1962. Både i 1958 og 1962 vart han verdsmeister for Brasil, dei to fyrste VM-titlane det brasilianske landslaget tok heim.

## Kjelder

**Denne artikkelen bygger på «[[:da:Nílton Santos|Nílton Santos]]» frå ,  den 15. juni 2014.*
Barylitt

**Barylitt** er eit sjeldant mineral med samansetnaden BaBe2Si2O7, eit barium-beryllium-silikat. 

Det er påvist i Noreg frå nefelinsyenitt-pegmatittar i Lågendalen nord for Larvik.

## Kjelder
*Barylitt. (14. februar 2009). I Store norske leksikon. Henta 13. februar 2014 frå http://snl.no/barylitt.
Barytt

**Barytt** er eit tungspat, rombisk mineral som består av bariumsulfat, BaSO4. Fargen er oftast kvit, grå, gul eller blå. Det finst særleg på hydrotermale gonger og som konkresjonar i sediment. I Noreg er det funne mellom anna i Kongsberg og Tråk i Bamble.

Barytt er det viktigaste råstoffet for framstilling av andre bariumsambindingar. Det har store bruksområde ved produksjon av kvite fargar og blir brukt som fyllstoff i papir og appretur i tekstilindustrien. Store mengder blir nytta på grunn av den høge densiteten i boreslam til petroleumsboring. Verdsproduksjonen ligg på omkring 6 millionar tonn, med Kina og India som dei største produsentane.

Til baryttgruppen høyrer òg minerala cølestin SrSO4 og anglesitt PbSO4.

## Kjelder
*Barytt. (14. februar 2009). I Store norske leksikon. Henta 13. februar 2014.

## Bakgrunnsstoff
Batolitt

Ein **batolitt** er ein stor, ofte uregelmessig masse av ein granittisk djupbergart. Forma avspeglar magmakammeret der smeltemassen krystalliserte i djupna.

Typiske batolittar er større enn 100 km² i overflata. Dersom dei er mindre, blir kalla dei for stokkar. Mange batolittar kan strekkje seg ned mot store djup i jordskorpa, men underlaget er ofte ukjent. I den seinare tida har geofysiske undersøkingar vist at dei har ei avgrensa djupn og ofte flat botn.

Karakteristiske bergartar i batolittar er granittar, syenittar, monzonittar og tonalittar. I Noreg dannar mange av dei 800–1100 millionar år gamle granittane i grunnfjellet typiske batolittar og stokkar.

## Kjelder
*Batolitt. (14. februar 2009). I Store norske leksikon. Henta 13. februar 2014 frå http://snl.no/batolitt.
Bavenitt

**Bavenitt** er eit kvitt til svakt farga beryllium-mineral, som særleg opptrer i granittpegmatittar saman med beryll. I Noreg er det til dømes kjent frå ein slik førekomst ved Boksjø i Østfold. Det vart opphavleg funne i druserom i ein granitt ved Baveno i Italia, som har gjeve opphav til namnet, og seinare funne på tilsvarande måte i drammensgranitten i Oslofeltet. Mineralet krystalliserer rombisk, med den kjemiske formelen Ca4Be2Al2Si9O26(OH)2.

## Kjelder
*Bavenitt. (14. februar 2009). I Store norske leksikon. Henta 13. februar 2014 frå http://snl.no/bavenitt.
Bazzitt

**Bazzitt** ereit blått mineral med kjemisk formel Be3(Sc,Al)2Si6O18, dvs scandium-analogen til mineralet beryll. 

Bazzitt er i Noreg kjent frå blant anna ein granittpegmatitt i Tørdal i Telemark og frå druserom i nordmarkitt ved Roa i Oppland.

Det vart først skildra i Baveno i Italia og er kalla opp etter oppdagaren, den italienske ingeniøren Alessandro E. Bazzi.

## Kjelder
* Bazzitt. (2012, 13. januar). I Store norske leksikon. Henta 13. februar 2014 frå http://snl.no/bazzitt.
Frøken Alfabet

**«Frøken Alfabet»** er ein singel av Jens Book-Jenssen med Willy Andresens orkester, gjeven ut i 1960 (His Master's Voice AL&nbsp;6092). Melodien er skriven av Ernst Aas. Teksten er skriven av Oddvar Eika.

## Eurovision
### Melodi Grand Prix 1960
«Frøken Alfabet» deltok i Melodi Grand Prix 1960, den norske uttakinga til Eurovision Song Contest 1960 i London i Storbritannia. Songen vart framført på norsk av Jens Book-Jenssen i semifinalen, og enda på fjerdeplass med 28 poeng. I finalen vart songen framført på norsk av Per Müller, og enda på sjetteplass med 59 poeng.

## Fotnotar
Ny smart hatt

**«Ny smart hatt»** er ein song  av Inger Jacobsen frå 1960. Melodien er skriven av Andreas Berg. Teksten er skriven av Juul Hansen.

«Ny smart hatt» deltok i Melodi Grand Prix 1960, den norske uttakinga til Eurovision Song Contest 1960 i London i Storbritannia. Songen vart framført på norsk av Inger Jacobsen i semifinalen, og enda på andreplass med 35 poeng. I finalen vart songen framført på norsk av Torhild Lindal, og enda på andreplass med 79 poeng.

## Fotnotar
Basanitt

**Bassanitt** er eit kalsium-sulfatmineral med formel CaSO4·0.5(H2O) eller 2CaSO4·H2O. Det er ein lavabergart og nefelinhaldig basalt som òg fører rikeleg med olivin. Ein tilsvarande bergart utan olivin blir kalla tefritt.

Namnet er særs gammalt og vart mellom anna nytta av Theofrastos i 320 fvt.

## Kjelder
*Basanitt. (14. februar 2009). I Store norske leksikon. Henta 13. februar 2014.

## Bakgrunnsstoff
Bastnäsitt

**Bastnäsitt** er eit gult til brunt mineral og eit fluorhaldig karbonat av cerium og andre lantanoidar. Den kjemisk formelen er (La, Ce)CO3F og det krystalliserer heksagonalt. Mineralet opptrer i mindre mengder fleire stader i Noreg, dels som omvandlingsprodukt av andre lantanoideførande mineral. Opphavleg vart det funne i skarn ved Bastnäs i Sverige, som har gjeve det namnet.

## Kjelder
*Bastnäsitt. (2012, 19. mars). I Store norske leksikon. Henta 13. februar 2014 frå http://snl.no/bastn%C3%A4sitt.

## Bakgrunnsstoff
Snu deg om

**«Snu deg om»** er ein song  av Nora Brockstedt og Svein Nilsen frå 1961. Songen er skriven av Bjørn Hellandsjø.

«Snu deg om» deltok i Melodi Grand Prix 1961, den norske uttakinga til Eurovision Song Contest 1961 i Cannes i Frankrike. Songen vart framført på norsk av Nora Brockstedt med eit lite orkester, og så på nytt av Svein Nilsen med eit stort orkester. Bidraget enda på andreplass med 64 poeng.

## Fotnotar
Valdir Pereira

**Valdir Pereira** (), med kallenamnet **Didi**, var ein brasiliansk fotballspelar som spelte på midtfeltet. Mellom 1952 og 1962 spelte han 68 landskampar for det brasilianske landslaget og skåra 20 mål. Han representerte Brasil i tre verdsmeisterskap; 1954, 1958 og 1962, og vart verdsmeister i dei to siste meisterskapane. I 1958 vart han elles tildelt prisen som den beste spelaren i turneringa.

Pereira vert halden for å ha vore ein av dei beste midtbanespelarane i fotballsporten. Han var vidkjend for framifrå teknikk, pasningskvalitet og tæl. Særleg berømt er han for å ha funne på det såkalla «folha seca»-frisparket, der ballen tilsynelatande duppar ned tidsnok til at det vert skåring.

Mellom 1946 og 1966 spelte Pereira for ni ulike fotballklubbbar. Mest kjend er han for sine sju år hos Fluminense, 1949-56, og sine tre periodar i Botofago; 1957-59, 1960-62 og 1965-66. Sesongen 1959/60 spelte han for spanske meisterlaget Real Madrid, eit opphald som vart prega rivalisering med lagkapteinen Alfredo Di Stéfano. Han vart delstatsmeister med Fluminense i 1951 og med Botafogo i 1957, 1961 og 1962. I 1962 vart han også brasiliansk meister.

## Kjelder

**Denne artikkelen bygger på «[[:en:Didi (footballer|Didi (footballer]]» frå ,  den 15. juni 2014.*
Kvithovudalbatross

**Kvithovudalbatross** (*Thalassarche carteri*) er ein albatrossart som hekkar på øyar i sørlege Indiahavet, med størst hekkepopulasjon på Île Amsterdam. Det engelske artsnamnet er  eller . Dette taksonet er tradisjonelt, og per 2023 av somme som Clementslista ('eBird/Clements checklist'), rekna som ein underart av gulnasealbatross, *Thalassarche chlororhynchos*. 

## Skildring
Kvithovudalbatross er ein liten albatross i denne biologiske slekta, med ei kroppslengd på ca. 76 cm, vengespenn på 200 cm og dei kan ha kroppsvekt i området 1,8-2,9 kg. Han har ei slank kroppsbygging med smale venger og relativt tynnt nebb. Undersida er kvit, undervengen har ei tynn mørk rand både i framkant og bakkant, ryggen, overside av vengen og halefjørene er mørke. Hovudet er i mest kvitt, kjakane har gråleg skugge, men er langt lysare enn på gulnasealbatross. Eit anna kjenneteikn som skil han frå gulnasealbatrossen er den mørke flekken rundt auga som nesten ikkje er synleg på *T. carteri*. Nebbet er mørkt med ei gul stripe på oversida. Leveområdet utanom hekketida er i sørlege Indiahavet og austover til New Zealand. Populasjonen er trudd å vere ca. 83&nbsp;000 individ og er minkande.

## Kjelder

* BirdLife International (2022) Species factsheet: «Thalassarche carteri». Henta frå http://www.birdlife.org den 7. mars 2022
### Referansar

## Bakgrunnsstoff
*
Såld

**Såld** (av norrønt *sáld*, av 'å så') er ein open kasse med holet botn til å reinse granulært materiale som  frø, korn, sand eller jord. Eit finhola såld vert kallar  **sikt**.

I mellomalderen var *[[måleininga såld|såld]]* eit kornmål av varierande storleik.  

## Bilete

fil:C+B-Agriculture-Fig13-Sifting.PNG|Oldtidsegyptar med såld.
fil:Sieber-1568.jpg|Såldmakar. Tysk illustrasjon frå 1500-talet.
fil:Zeefkruiwagen in gebruik.jpg|Sikting av jord under ei arkeologisk utgraving i 2010.


## Sjå òg
*Drøfting
*Dørslag
*Sil

## Kjelder

*
*Kåre Lunden: *Norges Landbrukshistorie II: 1350-1814 Frå svartedauden til 17. mai* ISBN 82-521-6010-7
Jisr ash-Shugur-distriktet

**Jisr ash-Shugur-distriktet** (arabisk **منطقة جسر الشغور**) er eit distrikt (mantiqah) i Idlib guvernement i Syria. I folketeljinga i 2004 hadde det eit folketal på 150&nbsp;052. Senteret i distriktet er byen Jisr ash-Shugur.

## Inndelingar
Distriktet Jisr ash-Shugur er delt inn i fire underdistrikt eller nāḥiyaer (folketala er frå folketeljinga i 2004):
*Jisr al-Shughur nahiyah (ناحية جسر الشغور): folketal 89&nbsp;028.
*Bidama nahiyah (ناحية بداما): folketal 18&nbsp;501.
*Darkush nahiyah (ناحية دركوش): folketal 23&nbsp;022.
*Al-Janudiyah nahiyah (ناحية الجانودية): folketal 19&nbsp;642.

## Kjelder

**Denne artikkelen bygger på «[[:en:Jisr ash-Shugur District|Jisr ash-Shugur District]]» frå ,  den 15. juni 2014.* 
*** oppgav desse kjeldene:*
Sarmin

**Sarmin** (arabisk سرمين) er ein by nordvest i Syria i Idlib guvernement, 15 kilometer søraust for Idlib. Han ligg kring 390 meter over havet.  Av stader i nærleiken finn ein Binnish i nord, Talhiyah i nordaust, Iffis i aust, Saraqib i søraust og al-Nayrab i sør. I følgje Syrisk statistisk sentralbyrå (CBS), hadde Sarmin eit folketal på 14&nbsp;530 i 2004. Han er den einaste staden i Sarmin *[[nahiyah]]* («underdistrikt»). Innbyggjarane er hovudsakleg sunnimuslimar.

## Historie

### Mellomalderen
Sarmin var åstad for eit stort slag mellom krossfararane og seldsjukk-tyrkarane. På 1200-talet vart byen hylla, men var liten, og innbyggjarane var ismailittar, i følgje Yaqut al-Hamawi. Ajjubide-herskaren i Hama og den lærde Abu'l-Fida skildra Sarmin som ein my med mykje land og område med særs fruktbar jord. Byen hadde ingen bymuyrar, og ein Jami-moské. I 1355 vart Sarmin vitja av Ibn Batutah, som skreiv om dei mange trea, hovudsakleg oliven, som voks der. Det vart laga såpe og såpa vart eksportert til Damaskus og Kairo. I tillegg vart ei parfyrmert såpe, farga raud og gul, laga. Det vart òg laga bomullsprodukt. På denne tida var det ein fin moské i Sarmin med ni kuplar.

### Den syriske borgarkrigen
Han vart bomba under den syriske borgarkrigen og ein av moskéane vart hardt skadd.

## Kjelder


**Denne artikkelen bygger på «[[:en:Sarmin|Sarmin]]» frå ,  den 15. juni 2014.* 
*** oppgav desse kjeldene:*
*
Bidama

**Bidama** (arabisk بداما; òg skrive **Bdama** og **Badama**) er ein by nord i Syria i Idlib guvernement, nordvest for Idlib langs grensa til Tyrkia. Av stader i nærleiken finn ein al-Najiyah i søraust, Jisr al-Shughur i aust, Shughur al-Fuqani og al-Janudiyah i nordaust. I følgje Syrisk statistisk sentralbyrå, hadde Bidama eit folketal på 4&nbsp;162 i 2004. Byen er òg det administrative senteret og den nest største staden i Bidama *[[nahiyah]]* som består av 14 stader med eit samla folketal på 18&nbsp;501 i 2004. Innbyggjarane er hovudsakleg sunnimuslimar.

Ruinar frå antikken ligg like nordaust for byen.

## Kjelder


**Denne artikkelen bygger på «[[:en:Bidama|Bidama]]» frå ,  den 15. juni 2014.* 
*** oppgav desse kjeldene:*
*
Darkush

**Darkush** (arabisk دركوش; òg skrive **Darkoush** eller **Derkush**) er ein by nord i Syria i Idlib guvernement, nordvest for Idlib langs grensa til Tyrkia ved elva Orontes. Av stader i nærleiken finn ein al-Janudiyah, Zarzur og al-Najiyah i sørvest, Jisr al-Shughur i sør og Millis og Maarrat Misrin i aust. I følgje Syrisk statistisk sentralbyrå, hadde Darkush eit folketal på 5&nbsp;295 i 2004. Byen er òg det administrative senteret i Darkush *[[nahiyah]]* som består av 19 landsbyar med eit samla folketal på 23&nbsp;022. Innbyggjarane er hovudsakleg sunnimuslimar.

## Historie
Ein inskripsjon i byen er datert attende til romartida og syner at det låg eit skipsverft i byen, som bygde elvebåtar som kunne nyttast på Orontes. Byen har òg restar av ei gammal bru. Kristninga av byen skjedde truleg etter 322.

Under krosstoga vart byen underlagt Fyrstedømet Antiokia fram til han vart erobra av Saladin i 1188. Byen fall attende til krossfararane under Bohemond VI av Antiokia og Tripoli i 1260. Byen vart til slutt erobra attende av mamelukkane og sultanen Baibars i 1267. Ingenting er att etter festninga krossfararane bygde i byen, sidan steinen vart nytta til andre bygningar. Darkush vart vitja av den syrisk geografen Yaqut al-Hamawi i 1220-åra, under Ajjubide-dynastiet. Han noterte at han var ei «festning nær Antâkiyyah, i provinsen 'Awâsim».

Den 13. august 1822 vart byen og området rundt øydelagd i eit massivt jordskjelv. Skjelvet skal ha teke livet av 20&nbsp;000 menneske.

### Moderne tid
Tidleg i 1960-åra vart han skildra som ein stor landsby med 2&nbsp;500 innbyggjarar og «ein av dei mest pittoreske» stadane i området av geografen og forfattaren Robert Boulanger.

Under den syriske borgarkrigen, som starta i mars 2011, vart Darkush erobra av opprørarar i november 2012. Fram til då var byen stort sett delt politisk, der innbyggjarane i nord støtta opposisjonen, medan dei i sør stort sett støtta regjeringa. Øydelagde bygningar som tidlegare høyrte til tryggingsstyrkane, markerer skilje mellom dei to delane. Seint i januar var byen underlagt opprørarane og vart nytta som utgangspunkt for militæroperasjonar mot statlege stillingar i fjella i sør.

## Geografi
Byen Darkush ligg i ein *[[wadi]]* i Orontesvassdraget, ved foten av an-Nusayriyah-fjella.

## Kjelder


**Denne artikkelen bygger på «[[:en:Darkush|Darkush]]» frå ,  den 15. juni 2014.* 
*** oppgav desse kjeldene:*
*
*
*
*
* 
*
*
Al-Janudiyah

**Al-Janudiyah** (arabisk الجانودية; òg skrive **al-Janoudiya**, **el-Janudieh** eller **al-Janoodiya**) er ein by nord i Syria i Idlib guvernement, nordvest for Idlib langs vestbreidda av Orontes i Zawiya. Av stader i nærleiken finn ein Shughur Fuqani i sørvest, Jisr al-Shughur 10 kilometer mot sør, Bishlamun i søraust, Kafr Dibbin i nordaust, Yacoubiyah og al-Qunaya i nord og al-Malnad i nordvest. 

I følgje Syrisk statistisk sentralbyrå, hadde al-Janudiyah eit folketal på 5&nbsp;295 i 2004. Byen er òg det administrative senteret i al-Janudiyah *[[nahiyah]]* som består av 13 stader med eit samla folketal på 19&nbsp;642. Innbyggjarane i byen er hovudsakleg kristne, i følgje *[[Agence France-Presse]]*.

Det finst antikk keramikk i Al-Janudiya som liknar keramikken frå Amuq-området. Geologien på staden er markert av mjuk mergel og kalkstein. 

## Den syriske borgarkrigen
Under operasjonane til den syriske hæren mot opprørarane i Jisr al-Shughur den 15. juni 2011, vart al-Janudiyah kringsett av syriske soldatar. Den 5. september var det kampar mellom avhoppar frå hæren som flykta mot den nærliggande grensa til Tyrkia og syriske soldatar som gjekk inn i al-Janudiyah. Seinare, den 15. september, vart ein gut drepen av tryggingsstyrkar under ein demonstrasjon, i følgje aktivistar. 

Den 4. februar 2012 vart ein opprørar drepen og fire skadde i al-Janudiyah under kampar med syriske tryggingsstyrkar. Fleire kampar i byen følgde 11. mars då tre syriske soldatar og ein sivil mista livet i følgje Syrisk observatorium for menneskerettar. Den 1. april vart ein konvoi med den syriske hæren angripen av avhopparar og fire soldatar drepne og elleve andre soldatar skadde.

Dei første dagane av februar 2013 erobra opprørar al-Janudiyah og nærliggande Yakubiyah.

## Kjelder

**Denne artikkelen bygger på «[[:en:Al-Janudiyah|Al-Janudiyah]]» frå ,  den 15. juni 2014.* 
*** oppgav desse kjeldene:*
Troppane til Fotball-VM 2014

**Troppane til VM i fotball 2014** inneheld samtlege 32 troppar som blei tatt ut til Fotball-VM 2014 i Brasil som blei spelt frå 12. juni til 12. juli 2014. Kvar av dei 32 nasjonane som deltek i meisterskapen skulle registrere 20 utespelarar og tre Keeperar, til saman 23 spelarar, som skal delta i VM.

Den endelege fristen for innsending av troppane var 2. juni 2014. Tre veker før denne fristen hadde kvar nasjon moglegheit til å kunngjere ein bruttotropp som grunnlag for den endelige troppen. FIFA ville at dette skulle skje tre veker før fristen, og dei fleste nytta seg av denne moglegheiten. Etter at fristen gjekk ut, hadde deltakarlanda berre moglegheit for å bytte ut spelarar som blei alvorleg skada etter fristen. Dette kunne gjerast inntil 24 timer før fyrste kamp.

## Gruppe A

### Brasil
Troppen blei offentleggjort 7. mai 2014. Draktnummera blei offentleggjort 2. juni 2014.

### Kamerun

### Kroatia

### Mexico

## Gruppe B

### Australia

Troppen blei annonsert 4. juni 2014

### Chile

Troppen blei offentleggjort 2.juni 2014.

### Nederland

### Spania

Troppen blei offentleggjort 2. juni 2014

## Gruppe C

### Colombia

### Elfenbeinskysten

### Hellas

### Japan

## Gruppe D

### Costa Rica

### England

### Italia

### Uruguay

## Gruppe E

### Ecuador

### Frankrike

### Honduras

### Sveits

## Gruppe F

### Argentina

### Bosnia-Hercegovina

### Iran

### Nigeria

## Gruppe G

### Ghana

### Portugal

### Tyskland

### USA

## Gruppe H

### Algerie

### Belgia

### Russland

### Sør-Korea

## Referansar
Khan Shaykhun

**Khan Shaykhun** (arabisk **خان شيخون**) er ein by i Syria som administrativt høyrer til Idlib guvernement. Khan Shaykhun ligg 350 meter over havet. Han har eit folketal på 52&nbsp;972.

## Kjelder

**Denne artikkelen bygger på «[[:en:Khan Shaykhun|Khan Shaykhun]]» frå ,  den 15. juni 2014.* 
*** oppgav desse kjeldene:*
Kafr Nabl

**Kafr Nabl** (arabisk كفرنبل, òg skrive **Kafranbel** eller **Kafr Nabil**) er ein by som administrativt høyrer til Idlib guvernement og Ma'arrat al-Numan-distriktet nordvest i Syria. Han ligg 735 meter over havet. I 2004 hadde Kafr Nabl eit folketal på 15&nbsp;455. Kafr Nabl ligg over ein eldgamal bysantinsk daudeby, og er omgjeve av somme av dei viktigaste Daudebyane, som Serjilla, Shanshrah, og al-Bara. 

Kafr Nabl er den største produsenten i Syria av fiken og ein storprodusent av oliven. Kring 3&nbsp;700 hektar, eller 778&nbsp;000 tre vert nytta i fikendyrkinga. Kring 60 % av innbyggjarane er tilsett i produksjonen og handsaminga av frukt. Bøndene i Kafr Nabl nyttar kring 80 % av tida si til fiken og 20 % til oliven.

Sidan den syriske borgarkrigen har byen vorte kjend for å produsere satiriske videoar om krigen.

## Kjelder

**Denne artikkelen bygger på «[[:en:Kafr Nabl|Kafr Nabl]]» frå ,  den 15. juni 2014.*
*** oppgav desse kjeldene:*
*
*

 

## Bakgrunnsstoff
*Al-Ubeidu, Ahmed. Old Mosques in Kafr Nabl From Several Civilizations. *E-Idleb*. E-Syria. 2011-01-26.